
Motto: „împărăţia Cerului fusese deja instituită pe Pământ: era Biserica, trupul mistic al lui 
Cristos...evident pentru cei mai autentici dintre credincioşi. Pentru ceilalţi„,Biserica nu arăta ca o 
împărăţie a Cerului...întocmai cum divinitatea lui Cristos, camuflată în omul Iisus, nu era evidentă decât 
creştinilor. Procesul de desacralizare a lumii, a vieţii şi a istoriei, care triumfă în zilele noastre, îşi are 
originea în incapacitatea de a înţelege misterul camuflajului sacrului în profan” (Mircea Eliade, Jurnal, 5 
aug. 1976, Paris). 

Doar după ce a parcurs drumul cunoaşterii, lui Faust i-a fost dat să afle că 
natura -prin firea ei- nu se lasă despuiată de taine (vezi Isabela Vasiliu-Scraba, 
Diagrame spirituale, https://isabelavs2.wordpress.com/lucian-blaga/isabela-vasiliu- 
scraba-faust-blaga/ ). Lumea creată de Dumnezeu pare a-şi feri misterele (de lumina 
cunoaşterii omeneşti) prin văluri de neînlăturat: "Geheimnisvoll am lichten Tag/ Lăsst 
sich Natur des Schleiers nicht berauben" ("Taina păstrându-şi-o în plină zi,/ Natura nu 
se lasă despoiată/ De vălul ei" , vezi Goethe, Faust, Bucureşti, 1955, p. 60, trad. 
Lucian Blaga). 

In termeni ştiinţifici, această imposibilitate de cunoaştere fără rest a fost 
transpusă de Kurt Goedel în paradoxul care-i poartă numele, paradox „construit 
efectiv [...] în sistemul Principia Mathematica' ’ (vezi Anton Dumitriu, Istoria logicii, 
ed.II-a revăzută şi adăugită, Bucureşti, Ed. Didactică şi pedagogică, 1975, p. 983). 

Din acest paradox de mare semnificaţie reiese o fatală limitare a oricărei formalizări 
matematice. Publicat în 1931, Paradoxul lui Goedel s-a mai numit Teorema lui 
Goedel si sub acest nume apare în povestirea Dayan pe care savantul de renume 
mondial Mircea Eliade a terminat-o în ianuarie 1980 (1). 

S-ar putea ca Dayan să fi fost ultimul său mini-roman, dacă ne luăm după 
corespondenţa din acei ani cu unul dintre traducătorii săi (2) de unde reiese 
preocuparea academicianului Mircea Eliade (3) cu editarea în franceză (în regim de 
urgenţă) a beletristicii sale în principal apărută în germană, în spaniolă si în 
româneşte, limba în care a fost scrisă. Deşi citită din revista „Ethos” a „Ieruncilor” 
(cum îi numea Mircea Eliade pe soţii Monica Lovinescu şi Virgil Ierunca), această 
ultimă povestire n-a fost deloc înţeleasă de Monica Lovinescu nedumerită de lipsa 
oricărei asemănări dintre Albini şi „vreun posibil securist român” (vezi Monica 
Lovinescu, Posteritatea contemporană. Unde scurte, voi. III, Bucureşti, 1994, 
insemnarea din 11 sept. 1981). 

Explicaţia lipsei de asemănare o oferă întreg cadru povestirii în care circa 
patru cincimi descriu percepţiile extra-senzoriale ale anchetatului student Dayan 
supus la şocuri electrice si supra dozare de droguri. Indianistul Eliade era de tânăr la 
curent cu acele fenomene extra-senzoriale în care conştiinţa pare a părăsi trupul fiind 







capabilă să descrie cu mare fidelitate întâmplări petrecute la indiferent ce distanţă de 
spaţiu şi (/sau) de timp: „Dacă nu ştiu în ce zi suntem, spuse Orobete, nu ştiu dacă 
academicianul Pavel Bogatyrov este sau a fost deja sau va fi aici intr-un viitor mai 
mult sau mai puţin îndepărtat. Cum sunt silit -mai precis, am fost silit de 
dumneavoastră -să trăiesc într-o durată personală, fără controlul calendarului, nu pot 
face distincţie între trecut şi viitor” (Mircea Eliade, Nuvele, Bucureşti, 1991, p.95). 
Dayan mai dovedise şi înainte că posedă vedere în duh, povestindu-i lui Albini de 
sinuciderea la Galaţi a unei rude a anchetatorului (p.86). 

Când a apărut volumul Life after life (1975) a lui Raymond Moody, mare 
trebuie să fi fost surpriza filozofului religiilor constatând o frapantă asemănare dintre 
percepţia extra-corporală a muribunzilor întorşi la viaţă prin spitalele moderne si 
puterile miraculoase ale yoghinilor exersaţi în practicile descrise de Patanjali. 

Oricum, mult înainte de cercetările experienţelor din timpul opririi inimii şi 
stoparea aparentă a activităţii creierului, marele istoric al religiilor ştia că relaţia dintre 
persoanele implicate în declanşarea oricăror fenomene paranormale nu poate semăna 
în nici un fel cu relaţiile normale dintre oameni, chiar dacă unul este torţionar şi altul 
un deţinut politic schingiuit până în pragul morţii, ceea ce s-a văzut şi în romanul 
Foret interdite (Noaptea de Sânziene) apărut la Paris în 1955 şi la Bucureşti după 
căderea comunismului (vezi Isabela Vasiliu-Scraba, Martirii închisorilor în viziunea 
lui Mircea Eliade şi a Părintelui Arsenie Boca, 

https://isabelavs2.wordpress.com/parintele-arsenie-boca/noaptea-de-sanziene/) . 

Cardiologul olandez Pim Van Lommel, autor al volumului Consciousness 
beyond life. The Science ofNear Death Experience (2007) remarcase la un interviu 
regretul pacienţilor (cărora le reuşise manevra de resuscitare) că n-au fost lăsaţi să 
treacă marele prag (https://www.voutube.com/watch?v=glKccJ5YUcg&t=129s ), 
Cercetătorul fenomenelor din vecinătatea morţii pare să confirme acea coincidenţia 
oppositorum invocată de Eliade pentru înţelegerea mini-romanului Pe Strada 
Mântuleasa, stradă a unui Bucureşti pe cât de mitologic pe atât de sinistru, trăind sub 
teroarea arestărilor şi anchetelor securiste (Mircea Eliade către Leonid Mămăligă în 4 
mai 1966, a se vedea şi Isabela Vasiliu-Scraba, Despre lipsa individualizării călăilor, 
sau, Despre anchetatoarea din romanul eliadesc „Pe Strada Mântuleasa ”, 
https://isabelavs2.wordpress.com/mircea-eliade/isabelavs-eliademantuleasa24/) . 

Personajul Dayan (descris la un moment dat şi în stare cataleptică, aproape 
fără puls si fără respiraţie, stări trăite şi de unii yoghini mai experimentaţi) este pus de 
hermeneutul simbolismului religios să afirme înainte de a muri că ştie unde se duce, 
pentru că a mai fost acolo. Cam ce spusese şi Sfântul Arsenie Boca, trecut nu odată 
pragul (foarte posibil) cu prilejul bestialelor anchete securisto-comuniste (vezi Isabela 
Vasiliu-Scraba, Martiriul Sfântului Arsenie Boca, un adevăr ascuns la Centenarul 
sărbătorit la M-rea Sâmbăta de Sus, https://isabelavs2.wordpress.com/parintele- 
arsenie-boca/isabelavs-martiriul7-boca/) . 

După ce-i trimisese romanul ce urma să fie premiat de Academia Goncourt, 
Mircea Eliade i-a scris lui Vintilă Horia că „titlul e splendid şi el singur dă o 
dimensiune exilului [...]. înţeleg că e vorba de o profundă experienţă personală care 
ţi-a deschis alte perspective şi ţi-a cerut alt „stil”. Nu numai că te-ai regăsit (cum spui 
în scrisoare) ca scriitor, dar te-ai maturizat peste noapte, dobândind laolaltă claritatea 
şi sobrietatea marilor maeştri” (Mircea Eliade către Vintilă Horia, 16 iunie 1960). 

In discursul ocazionat de omagierea la Sorbona a faimosului savant, cercetător 
şi filozof Mircea Eliade „venită târziu, dar mai bine mai târziu decât deloc” (H. 
Corbin, febr. 1976). Henri Corbin sublimase radicala înnoire a ştiinţei religiilor adusă 
de Eliade („l'extraordinaire message qu'il nous a apporte dans notre vie scientifique”). 







Corbin a accentuat diferenţa ce separă hermeneutica eliadescă a lui Homo religiosus 
(cu noutatea ei de a porni de la cunoaşterea de sine, de la autenticitatea trăirii 
individuale) de gândirea pornită de la simple concepte teoretizând pe fundalul 
istoricismului sau al sociologismului: „Nous avons lui du une renovation complete de 
la conception de la Science des religions. Nous etions tombes pendant plusieurs 
generations dans Ies ornieres de l'historicisme, du sociologisme, quels que soient Ies 
noms que l'on donne a ces prises de position qui aboutissent a une impasse. Grace a 
lui, nous avons vu eclore une maniere de comprendre, d'interpreter YHomo religiosus, 
non plus comme si nous etions face a face avec des concepts sur lesquels on delibere, 
mais en laissant resurgir du fond de nous-memes le sens permanent des choses qui 
sont son mode d'existence, qui expriment son ,ode d'etre” (vezi voi.: „Mircea Eliade”, 
Cahier de l'Heme, nr.33, 1978, p.271). 

La Radio „Europa Liberă”, Vintilă Horia, primul scriitor nefrancez laureat cu 
cea mai înaltă distincţie a literaturii franceze a povestit (în anul când lui Mircea Eliade 
i s-a decernat titlul de „doctor honoris causa de l'Universite de Paris-Sorbonne”) cum 
timp de un an şi jumătate a luat avionul de la Madrid către Statele Unite, Canada, 
Irlanda, Franţa, Anglia, Germania, Olanda sau Italia pentru a sta de vorbă cu oameni 
reprezentativi din felurite domenii ale ştiinţei şi ale culturii spre a-şi confirma 
presupunerea sa după care am asista la un adevărat reviriment al spiritualităţii, în 
ciuda zvonurilor legate de „moartea sufletului şi de sfârşitul oricărei mentalităţi 
spirituale”. Ancheta asupra gândirii, asupra artelor şi ştiinţelor actuale, publicată în 
diferite limbi europene, a rămas inedită în România vreme de 44 de ani, unde inedite 
sunt în continuare Encuesta detras de lo visible (1975), volum de interviuri axate pe 
experimentările asupra fenomenelor parapsihologice (precum telepatia, clarviziunea, 
etc.), Introduccion a la litteratura del Siglo XX ( Madrid, 1976 ), şi Los Derechos 
Humanos y la Novela del Siglo XX (Madrid, 1981). In ultima, laureatul premiului 
Goncourt aminteşte de rusificarea Basarabiei inclusă în URSS, provincie românească 
în care drepturile omului sunt vorbe goale „plutind în aerul absolutismului” (V.Horia). 
Când realitatea e constrânsă a se conforma ideologiei raţionaliste, ea devine ostilă 
omului ce posedă atât o latură conştientă (raţională) cât şi una inconştientă. A doua 
latură, folosind starea de semi-trezie sau chiar visul, intervine nu numai în procesul de 
creaţie, dar si în fenomenele parapsihologice de pre-cogniţie. Latura inconştientă a 
fost imaginată de filozoful Lucian Blaga (pe care Vintilă Horia îl citează la p. 145) ca 
posedând anumite categorii de spaţiu şi de timp, fiind aşadar „cosmotică” şi nu 
haotică cum mulţi ar înclina să creadă. 

„Descoperirea inconştientului -scria Mircea Eliade în prefaţa volumului 
„Spiritual Discipline” din 1960 -poate fi comparată cu descoperirile astronomice 
urmând inventării telescopului şi cu descoperirile maritime din timpul Renaşterii. 
Pentru că acestea au adus lumină într-o lume care mai inainte nu fusese nici măcar 
bănuită. Caracteristic cercului „Eranos” a fost de la început interesul pentru 
disciplinele şi tehnicele mistice” (vezi Mircea Eliade, Encounters al Ascona, pp. 

XVII-XXI). După ce lecturase volumul Le Chamanisme (Paris, 1951), teologul Henri 
de Lubac i-a scris că experienţa extatică pe care Eliade a privit-o ca parte constitutivă 
a condiţiei umane i se pare o idee de o „importanţă capitală” ( 4 ). 

Intr-o stare de semi-trezie avusese Mircea Eliade un vis premonitoriu în 1957 
despre viitorul respingerii sale oficiale în cultura românească (vezi Isabela Vasiliu- 
Scraba, Moartea spirituală în receptarea din Ţară şi visul premonitoriu al lui Mircea 
Eliade, https://isabelavs2.wordpress.com/mircea-eliade/premonitia-eliade/) dominată 
de „stângişti atei care rod marginile culturii” (apud. Vintilă Horia). Visul de trezie 
(publicat în „Caiete de dor”, nr.13 din iunie 1960) i-a arătat şi „Casa Gabriela” de la 



Ascona (Elveţia) unde, în cercul „Eranos”, vreme de două decenii savantul Eliade a 
conferenţiat veri de-a rândul, începând cu august 1950, loc „miraculos” în care urma 
să ajungă în 1982 pentru ultima oară. 

în Dayan Mircea Eliade imaginează o presupusă rezolvare a Paradoxului 
Goedel (vezi Nuvele inedite , Bucureşti, Ed. Rum-Irina, 1991, pp. 55-112). Soluţia 
teoremei ar fi rămas totuşi necunoscută. Nu doar din pricina lipsei filelor de la 
sfârşitul unei lucrări de doctorat pe această temă, pagini care ar fi putut fi rescrise de 
doctorantul în matematici în cazul în care ar fi supravieţuit anchetărilor securiste. 
Dayan ar fi putut reconstrui finalul lucrării doar repus în libertate, adică externat din 
clinica psihiatrică, unde fusese „cazat” de Securitatea comunistă care l-a declarat 
nebun, fabricându-i si actele „doveditoare” ale nebuniei. 

Personajul care dă nunele nuvelei este înregistrat de poliţia politică vorbind 
atât în stare de veghe cât si în somn sau în stări alterate ale conştinţei produse prin 
administrare de droguri. întreaga nuvelă desfăşoară o serie de fenomene 
parapsihologice, numite de yoghini şi extatici „siddhi” (vezi Mircea Eliade, Patanjali 
şi yoga. Paris, 1962; Bucureşti, !992). Unele din aceste puteri miraculoase au fost 
enumărate şi de Sfântul Apostol Pavel ca haruri date de Dumnezeu, cum este de pildă 
puterea de vindecare şi vederea în duh, ambele dăruite de Domnul nostru Iisus Cristos 
şi călugărului mistic Arsenie Boca (vezi Isabela Vasiliu-Scraba, Miracolul Biseririi de 
la Drăgănescu şi o profeţie a Părintelui Arsenie Boca, 
https://isabelavs2.wordpress.com/parintele-arsenie-boca/isabelavs- 

bisericadraganescul 1/) . 

Intr-una din notaţiile sale (de jurnal ?), academicianul Mircea Eliade observase 
că exemplarele cele mai inteligente ale omenirii modeme (de după descoperirea 
bombei atomice) sunt atrase de ştiinţă. Cu acel prilej îşi exprimase regretul că 
celelalte domenii au rămas să fie practicate de inşi mai puţin dotaţi. 

După opinia preţuitului savant strecurată cu destulă limpezime, dezlegarea 
paradoxului Goedel a rămas necunoscută din cauza locului în care descoperirea a fost 
făcută: în România apăsată de tirania imposturii oficiale vânând obscurantisme şi 
„misticisme”, pentru a se debarasa de oamenii care ies din rând. 

Nuvela chiar aşa începe, cu un dialog dintre doi studenţi turnători pe care îi 
supără genialitatea colegului lor poreclit Dayan. Nici conducerea instituţiei de 
învăţământ superior, - plafonată odată cu înscăunarea unui impostor (decanul Irinoiu 
care l-ar denunţa pe studentul Orobete ca obscurantist) -, nu reacţionează diferit. In 
totalitarismul comunist susţinut de teroarea poliţiei politice, orice post mai înalt a fost 
de regulă obţinut şi păstrat prin conformismul turnătoriei către omniprezenta 
Securitate infiltrată nu numai în structurile sectorului ideologic al partidului unic. 

In ce priveşte situaţia României, - deşi acceptase cenzurarea propusă de 
„turnătorul” Ioan Petru Culianu (vezi Isabela Vasiliu-Scraba, Mircea Eliade şi unul 
dintre turnătorii săi anonimizaţi, https://isabelavs2.wordpress.com/mircea- 
eliade/secuculieliade/ ), lăsându-şi „vămuită” ideea că ideologia comunistă n-ar fi 
putut să se menţină atâta amar de vreme dacă n-ar fi fost susţinută de teroarea farselor 
de procese cu verdictul dinainte stabilit, a închisorilor politice, a lagărelor de 
exterminare (precum Canalul Dunărea - Marea Neagră, supranumit „Canalul Morţii”) 
şi a spitalelor psihiatrice -, academicianul Eliade ştia (mai bine decât C.G. lung !) că 
la români nu este şi nici n-a fost vreodată „epidemia mintală a comunismului” după 
expresia faimosului psihanalist lung. 

Numai că în România au fost perpetuate cât s-a putut de mult tabu-urile legate 
de criminalitatea dictaturii comuniste, tabu-uri păzite de vechi stalinişti cu putere de 
decizie (precum Silviu Brucan) pentru ca trecutul să rămână „absorbit de neant”, cum 






„absorită de neant” a rămas masacrarea românilor din jumătatea de Ardeal oferită de 
Hitler Ungariei hortyste în 1940: „Cu tricolorul românesc, găsit prin casele unde-1 
păstraseră simbolic, oamenii erau purtaţi cu el bătut în cuie pe trup, pe uliţele satului. 
991 de Hristoşi au fost crucificaţi în satele şi cătunele din Ardealul de Nord, 151 la Ip, 
81 la Trăznea. Puteai rămâne insensibil la asemenea grozăvii?” (vezi Horia Stanca, 
Aşa a fost să fie, Cluj-Napoca, Ed. Dacia, 1994, p.48; a se vedea şi Isabela Vasiliu- 
Scraba, La Centenarul Marii Uniri, 1918-2018, o privire filozofică asupra istoriei 
României, https://isabelavs2.wordpress.com/articole/romanial918-2018/) . 

Beletristica lui Mircea Eliade apărută dincolo de Cortina de fier încalcă tocmai 
aceste tabu-uri: In Noaptea de Sânziene reaminteşte martirajul suferit între 1946 şi 
1952 de filozoful Mircea Vulcănescu în închisorile comuniste 

(https://isabelavs2.wordpress.com/parintele-arsenie-boca/personairoman/) , în Pelerina 
face iarăşi aluzie la rolul represiv al poliţiei politice, mai precis la pasiunea Securităţii 
pentru teoria conspiraţiei, prilej să inventeze vinovăţii fără dovezi concrete, dar 
suficiente pentru confecţionarea unor dosare penale şi torturarea deţinuţilor politici 
(https://isabelavs2.wordpress.com/mircea-eliade/isabela-vasiliu-scraba-pelerina-lui- 

mircea-eliade/) . Unii i-au făcut nedreptatea de a-1 acuza pe Eliade că ar nega istoria, în 
condiţiile în care doar orbul găinilor putea face de nesesizat angrenajul terorii 
comuniste în nuvelistica sa. Mai toţi exegeţii care s-au ocupat de literatura eliadescă 
intrată cu mari dificultăţi în cultura comunistă s-au cam ferit să observe ignorarea 
tabu-urilor legate de criminalitatea regimului comunist care a bătut toate recordurile 
în materie de genocid. „Cea mai mare surpriză din post-comunism a fost că n-a făcut 
obiectul unei DAMNATIO MEMORIAE [...]. In toate ţările din Est s-a invocat 
iertarea. Or, iertarea nu poate fi acordată decât celor care au remuşcări. Dacă nu sunt 
exprimate remuşcările, iar iertarea e acordată unilateral, înseamnă că înstalăm 
nedreptatea la temelia noilor structuri. E ceva groaznic [...]. De altminteri 
AMNISTIA a fost imediat urmată de AMNEZIE. E ceva cu totul extraordinar dacă ne 
gândim că experienţa comunistă a făcut mai mulţi morţi decât nazismul, a zdrobit mai 
profund sufletele şi spiritele decât nazismul, a distrus mai fundamental societatea 
decât nazismul, a ruinat viaţa a zeci, sute de milioane de persoane [...]. Si imediat s-a 
luat hotărârea ca totul să fie dat uitării. Pe drept cuvânt, nazismul apare azi celor mai 
mulţi ca o monstruozitate morală excepţională, însă, în acelaşi timp, comunismul s-ar 
zice că a fost un fel de accident meteorologic DE CARE NIMENI NU SE 
CONSIDERĂ RESPONSABIL” (vezi Alain Besancon, De la dessidence a la 
democraţie. Paris, 1996, pp. 147-148). 

In nuvela Dayan, autorul lucrării „Quelques observations sur le theoreme de 
Goedel” este un tânăr premiant în toţi anii de şcoală îndrăgostit de matematici, de 
„poezia scrisă de alţii” (M.E.) şi de simbolismul religios, nu doar cercetător ştiinţific 
înnăscut „care orbecăie” (/caută în necunoscut) pe nume Constantin Orobete. Pe 
tânărul student (supranumit întâi „Făt frumos cu ochii în lacrimi” şi, după accidentul 
stupid care l-a lăsat fără un glob ocular, Dayan) îl interesează şi calculele vizionarilor 
azteci privitoare la sfârşitul „epocii infernale” care a urmat „epocii beatifice”. Nu e 
străin nici de credinţele religioase din antichitate, precum cea „încrustată” în Epopeea 
lui Ghilgameş. Pe bucureşteanul Dayan îl cucereşte şi limbajul camuflat în limbajele 
de toate zilele, cum este de pildă „a” privativ din „amore/ a-more” care despărţit 
trimite către ideea privaţiei de moarte, legând iubirea de nemurire. Pentru că 
„adevărata dragoste este totuna cu nemurirea” (vezi Mircea Eliade, Dayan, în voi.: 
Nuvele inedite. Bucureşti, 1991, p.75). 

In prima sa lecţie de deschidere din octombrie 1919, iubirea fusese considerată 
drept cale spre nemurire de fascinantul profesor Nae Ionescu al cărui suplinitor la 






catedra de metafizică a Universităţii din Bucureşti fusese în tinereţea sa Mircea Eliade 
(vezi „Funcţia epistemologică a iubirii”). La autorul de mini-romane Mircea Eliade, 
iubirea creştinească iese la suprafaţă cu prilejul agoniei studentului ucis în clinica de 
nebuni prin supradozare de droguri, şocuri electrice şi tot arsenalul medical la 
dispoziţie într-un astfel de stabiliment cazând şi pacienţi furnizaţi şi atent 
supraveghiaţi de Securitate ( 5 ). înainte de pragul marii treceri, tânărul matematician 
Dayan cere în mod expres să fie iertaţi şi reînmatriculaţi cei doi colegi turnători. 

Dar, fără nici o îndoială, cunoaşterea metafizică pe calea iubirii nu duce la 
nemurirea la care a ajuns evreul rătăcitor Ahasverus. Batjocorindu-L pe Iisus Cristos 
pe drumul Golgotei, Ahasverus s-a trezit „răsplătit” cu nemurirea până la A doua 
Venire a lui Cristos. Devenit personaj de legendă povestită de-a lungul vremii într-o 
mulţime de feluri, variantele păstrează constant blestemul de a rătăci în lungul şi-n 
latul Pământului. 

Reîntinerind ciclic la o sută de ani, când prin boală si suferinţă se tot apropie 
de moartea izbăvitoare, Evreul Rătăcitor nu-şi doreşte decât să moară de-a binelea. 
Ultima lui „speranţă” (cu ghilimele puse de Eliade) este nimicirea Terrei prin bombele 
atomice pe zi ce trece mai performante. In ce-1 priveşte pe Ahasverus, singurul lucru 
care-1 interesează este Sfârşitul Lumii, timpul exact al Celei de-a Doua Veniri, 
calculat matematic din ipoteze ştiinţifice asupra ivirii şi pieirii Universului, sau, în 
variantă mai „optimistă” pentru el (dar neconfirmată ştiinţific), pe Evreul Rătăcitorii 
chinuie nesiguranţa momentului final al „epocii infernale”, i.e. timpul calculat de 
azteci pentru care ciclul ultim a început prin cucerirea spaniolă si va sfârşi în 1987. 

Văzut în primele secole prin Armenia şi în secolul XVI (cum scrie un episcop 
german) de sute de persoane în 1542 ( Kurtze Beschreibung und Erzaelung von einem 
Juden mit Namen Ahasverus), evreul rătăcitor Ahasverus îi apare şi studentului la 
matematici căruia îi va marca scurta existenţă. Povestea Jidovului rătăcitor o citise 
Dayan cu doisprezece ani înainte de rezolvarea paradoxului Goedel. O terminase de 
citit în Noaptea de Sânziene, noapte vrăjită în care studentul român (redevenit „Făt 
frumos cu ochii în lacrimi”) îşi va încheia existenţa pământească în acea clinică 
psihiatrică unde a fost supus la „şocuri electrice si celelalte...” , fiind anchetat de 
Securitate şi cu mijloacele modeme ale „drogului adevărului”. 

Prin drogare cu scopolamină ar fi fost anchetat de Securitatea sovietică (având 
un „ascendent” asupra Securităţii locale de la infiinţarea ei în 1948 de către colonelul 
sovietic Ana Pauker) chiar şi Părintele Arsenie Boca, „nefiind găsit vinovat”, cum 
povestise unui cunoscut (vezi Părintele Arsenie Boca - un om mai presus de oameni, 
Editura Agaton, Făgăraş, 2011, p.18). Spre ghinionul lor, anchetatorii Sfântului n-au 
putut înregistra la acea anchetă decât rugăciunea inimii care-i însoţea automat 
respiraţia: „Doamne Iisuse Hristoase, miluieşte-mă pe mine păcătosul”. Biserica de la 
Drăgănescu (sfinţită în 1983) oferă şi mărturia harului precogniţiei care l-a făcut pe 
călugărul iconar să picteze în altar martiriul Sfântului Ştefan cel Nou, trecut la 
Domnul în 28 noiembrie, zi la care avea să se ducă în 1989 (tot ca urmare a 
schingiuirii) însuşi Părintele Arsenie Boca, arestat si anchetat de Securitatea 
comunistă în repetate rânduri. De pe zidurile faimoasei Biserici, la scena Pogorârii 
Sfântului Duh se poate citi: „Ziua întemeierii Bisericii, Ziua tămăduirii de frică”. 
Intre scenele pictate pe ziduri de Părintele Arsenie Boca se află si „Chemarea lui 
Moise în Horeb” în care apare Rugul aprins şi nemistuit având imaginea Maicii 
Domnului cu pruncul Iisus în mijlocul flăcărilor. Se poate presupune aici o aluzie la 
aşa-numitul lot al Rugului Aprins din temniţele politice comuniste unde au fost închişi 
fără de vină teologul Dumitru Stăniloae, Părintele Benedict Ghius, Sofian Boghiu şi 
mulţi alţii, dintre care trei au răposat: dr. Vasile Voiculescu, poetul mistic Sandu 



Tudor şi arhimandritul Haralambie Vasilache. Tot în fresca Bisericii de la 
Drăgănescu, fostul stareţ de la Sâmbăta de Sus care a cunoscut pe propria-i piele 
metodele de anchetare a Securiştilor comunişti a scris îndemnul „Nu vă temeţi de cei 
ce ucid trupul; Ci-mi fiţi Mie martori”. 

Lunga trecere a orfanului Dayan pe tărâmul de dincolo este insoţită la un 
moment dat de imaginea mamei sale (căreia îi spune să nu-i fie teamă) cumva 
suprapusă peste căldura sufletească iradiind din icoana luminoasă a Maicii Domnului 
care-1 privea cu dragoste şi milă, lacrimile şiroindu-i „lin pe amândoi obrajii”. întâi îi 
păruse că seamănă cu icoana Maicii Domnului din Biserica Albă (unde Profesorul 
Nae Ionescu asculta slujba în genunchi). Asemănarea i-a părut apoi mai fidelă unei 
Madone medievale: Madonna Intelligentia, cumulând inţelepciunea, dragostea şi 
nemurirea. Doar lacrimile nu încetaseră a curge nici pe noua, nici pe următoarea 
înfăţişare, sub chipul fetei care-1 numise „Făt-Frumos-cu-ochii-in-lacrimi” cunoscută 
cu opt-nouă ani în urmă când îi striga în curte: „Orobete Constantin, / Boier vechi şi 
domn creştin”. După vreo cinci minute de la injecţia cu scopolamină trezit de-a 
binelea de surpriza recunoaşterii Irinei, pe ea o roagă să le spună să-i dea drumul 
măcar o lună sau două. 

Ultima infăţişare a prezenţei feminine percepută în salon este cea a asistentei 
medicale care îi raportează doctorului că pacientul aiurează, fără a şti că Dayan era 
perfect conştient de tot ce se petrece în jurul său, având parte şi de puterea 
miraculoasă a percepţiilor extrasenzoriale. El trăieşte în prezent întâmplări din cursul 
unor viitoare „discuţii” cu anchetatorul Albini. In ceaţa interogatoriului îl roagă si pe 
securist să-i de-a drumul măcar o lună ca să-l poată căuta pe Celălalt. 

Asociind uciderea sa („pură euthanasie”, în limbajul oficialilor comunişti) cu 
uciderea „înainte mergătorului” Ioan, studentul, dăruit cu geniul matematicii, dar nu 
şi cu adevăratul geniu creator (6), subliniază marea deosebire care-1 separă de Ioan 
Botezătorul, mesager care şi-a dus la bun sfârşit mesajul, pentru că nu a fost 
confundat cu „ Celălalt care va trebui să vină”. 

In mod semnificativ, Mircea Eliade a dedicat nuvela „Celor din urmă...”, adică 
celor care vor trăi timpurile apocaliptice dinaintea Celei de-a doua veniri. In scena 
„Biserica şi lumea”, Părintele Arsenie Boca descrie viaţa de zi cu zi a „celor din 
urmă” dintre care „mulţi se vor vinde unii pe alţii” (cum s-au vândut în numele 
ideologiei comuniste aşa se vor vinde şi în numele „corectitudinii politice”, a 
ideologiei globalismului), „se vor urâ unii pe alţii” (după metoda de satanizare a 
adversarilor în „lupta de clasă”, sau în „lupta de rasă” (folosind acuzaţia de anti¬ 
semitism pentru lichidarea celor care le critică părerile), ori, pe internet, luptând 
împotriva „trollilor” care „duşmănesc” pacea de pe internet, ruinând -vezi Doamne -, 
inexistenta concordanţă de păreri exprimate on-line). 

Prin clarviziune, Dayan ştie că vor fi „albite” petele de pe conştiinţa 
torţionarilor (precum securistul Albini), că vor fi distruse toate urmele asasinării sale 
în clinica de nebuni, pentru că, deţinând puterea, asasinii sunt blindaţi cu hârtii 
acoperitoare de crime pe care le pun oricând la dispoziţia oricui. Scena în care 
matematicianul american de la Princeton (Profesorul Lewis Dumbarton) este 
impiedicat de Securitate să-l vadă şi să vorbească cu autorul „Consideraţiilor asupra 
teoremei lui Goedel” aminteşte eşecul real din 1962 al Profesorului englez Maurice 
Cranston de a lua contact cu filozoful Noica despre care Securitatea l-a minţit că ar fi 
fost pus în libertate (vezi Isabela Vasiliu-Scraba, „Pelerina” lui Eliade, sau, 

Scenarita - formă securisto-comunistă a teoriei conspiraţiei, 
https://isabelavs2.wordpress.com/mircea-eliade/isabela-vasiliu-scraba-pelerina-lui- 

mircea-eliade/) . 




Impunând liberali z ării „cămaşa de forţă a minciunii” (apud M. Lovinescu), 
nomenclaturi ştii (cu întreaga lor clientelă) şi-au menţinut poziţiile dominante şi după 
abolirea ideologiei comuniste. Ca şi făptuitorii masacrelor din Transilvania de Nord în 
perioada dintre 1 septembrie 1940 şi 15 mai 1941, asasinii comunişti au putut ajunge 
nederanjaţi la vârsta pensionării, când duminicile şi-au plimbat liniştiţi nepoţeii de 
mână (vezi Monica Lovinescu, Unde scurte. Jurnal indirect , Bucureşti, 1990, p.371). 

Note şi comentarii marginale: 

1. In 1976 apăruse la Barcelona cea de-a treia ediţie a volumului de interviuri 
luate de Vintilă Horia celor mai importante personalităţi ale ştiinţei şi culturii 
occidentale. In volumul de peste cincisute de pagini (Vintilă Horia, Viaje a los 
centros de la Tierra -Encuesta sobre el estado actual del pensamiento, las 
artes y las ciencias, ed. I-a, 1971, Barcelona, traducerea românească de Sanda 
Popescu Duma, 2015), fizica modernă era reprezentată de Heisenberg 
(Premiul Nobel pentru principiul incertitudinii) iar teologia contemporană de 
Hans Urs von Balthasar, Karl Rahner si Yves Congar, toţi trei îmbinând 
autenticitatea credinţei creştine cu temeinicia vastei erudiţii şi cu vocaţia 
ecumenică. La trei zile după apariţia Călătoriei spre centrele lumii (tradusă în 
româneşte după mai bine de patru decenii), Virgil Ierunca a înregistrat la 
„Europa liberă” în 1976 o emisiune cu Vintilă Horia (vezi, 
https://isabelavs2.files.wordpress.com/2016/05/interviu-vh.pdf) , retransmisă 
de acelaşi post după căderea Cortinei de fier (în 1992) şi publicată de Prof. 
Univ.dr. Alexandru Husar în revista ieşeană „ Dacia literară”, 3/1995 (pp.19- 
22), de unde a reluat-o Gabriel Stănescu pentru revista „Origini. Romanian 
Roots”, nr.4-5 (152-153) din 2010, pp. 80-83 (număr omagial „Vintilă 
Horia”), care a fost din nefericire ultimul număr realizat de acest poet 
optzecist decedat în noaptea de după lansarea, la Târgul Gaudeamus din 
Bucureşti, volumului de eseuri: Vintilă Horia, Contra naturam , Criterion 
Publishing, 2010 (vezi inregistrarea de la lansare: prima parte, 
https://www.voutube.com/watch?v=-fK9O9HL51I&t=10s , partea Il-a, 
https://www.voutube.com/watch?v=KFyiIrPflAA&t=2s) . 

2. vezi „Caiete critice”, Bucureşti, nr, 3/100, 1996, pp. 83-88 unde s-au publicat 
treisprezece scrisori către Alain Păruit (/Herskovitch, 1939-2009, fost redactor 
la televiziunea comunistă din Republica Socialistă România, rămas în Franţa 
din 1969; după ing. Stelian Pleşoiu, traducătorul A. Păruit ar fi fost 
împuternicit de Cristinel Eliade să vândă apartamentul din Place Charles 
Dulin, banii pe apartamentul de la Paris neajungând la soţia lui Mircea Eliade 
care a decedat în 1998, chiriile pe ultimele luni fiindu-i plătite la Chicago de 
ing. Stelian Pleşoiu, cum mi-a scris într-un e-mail). Din scrisorile lui Mircea 
Eliade, prima datată pel4 mai 1979 şi ultima pe 21 martie 1985) se poate intui 
si cuprinsul ultimei cărţi de eseuri a lui Mircea Eliade care apăruse la Paris cu 
puţin timp înainte de răposarea marelui savant. Cartea intitulată după unul 
dintre texte ( Briser le toit de la maison. Paris, 1986) este si azi, după atâţia ani, 
inedită în cultura românească, unde „Zodia operelor complete” (apud. Monica 
Lovinescu, Unde scurte. Jurnal indirect , Bucureşti, 1990, p.448) încă nu este 
venită pentru Mircea Eliade si nici pentru prietenul său, Constantin Noica 
(vezi Isabela Vasiliu-Scraba, Misterul needitării operelor complete ale 
filozofului Noica , https://isabelavs2.wordpress.com/constantin- 
noica/himeralscoalapaltinis9/) . S-a rămas, ca şi în timpul terorii ideologiei 







unice a comunismului, în „Zodia operelor trunchiate” (ibid. p.412). însuşi 
marele savant Mircea Eliade a fost cenzurat de rebotezata Editură „Politică” 
oferită în 1990 de ministrul Pleşu prietenului său 

( https://www.cotidianul.ro/gabriel-liiceanu-a-pierdut-procesul-cu-victor- 

roncca-si-cvz/) . In Jurnalul portughez s-a operat cu „foarfecă cenzurii” (după 
expresia Monicăi Lovinescu) când Eliade a descris pe 2 iulie masacrarea 
românilor basarabeni şi bucovineni de către regimul comunist (vezi Isabela 
Vasiliu-Scraba, Românismul lui Eliade şi teroarea istoriei, 
https://isabelavs2.wordpress.com/mircea-eliade/romanismeliade/) , regim 
impus de Stalin după cotropirea (în bună înţelegere cu Hitler) Basarabiei şi 
Bucovinei de Nord din „vara apocaliptică a anului 1940” (vezi ing. Eugen 
Statnic, Cuvinte împotriva uitării tragediei anului 1940, partea I-a, 5 iulie 
2020, https://www.art-emis.ro/istorie/cuvinte-impotriva-uitarii-tragediei- 

anului-1940-1 ; partea a Il-a, 8 iulie 2020, https://www.art- 
emis.ro/istorie/cuvinte-impotriva-uitarii-tragediei-anului- 1940-2) . 

3. Lui Nelu Manzatti îi scrisese Eliade pe 17 octombrie 1970 că unii „au trecut 
sub tăcere alegerea mea la Academia Britanică [8 iulie 1970], primul român 
căruia i se face o asemenea cinste” (vezi M. Eliade, Europa, Asia, 

America...Corespondenţă I-P , Bucureşti, 2004, p.193). Trei ani mai târziu, 
într-o epistolă către Virgil Ierunca (ibid., p.27) îl informează că a fost ales 
membru corespondent al Academiei Austriece (Viena, 23 mai 1973). Eu 
folosesc titlul său de „academician”, renumitul savant fiind ales membru al 
unor prestigioase academii occidentale de care cripto-comuniştii români şi 
străini se tot fac că „uită” (vezi Isabela Vasiliu-Scraba, Mircea Eliade si braţul 
lung al inchiziţiei comuniste, https://isabelavs2.wordpress.com/mircea- 
eliade/isabelavs-eliadewikipedii5/ ; în acest eseu am transcris şi mulţimea de 
distincţii primite de „cel mai mare istoric al religiilor din sec.XX”). On-line în 
wikipedii Mircea Eliade este prezentat tendenţios (vezi Isabela Vasiliu-Scraba, 
Mircea Eliade şi detractorii săi, sau, Răfuiala oamenilor de rând cu omul 
superior, https://isabelavs2.wordpress.com/mircea-eliade/isabelavs- 
eliadedetractori4/) şi lipsit de distincţiile academice. De pildă, în wikipedia 
franceză (consultată pe 20 aug. 2020) nu apare nici o distincţie, cum se 
întâmplă si în prezentarea savantului Eliade în wikipediile germană, 
englezească, italiană, spaniolă şi portugheză, toate având multe în comun cu 
fişa din wikipedia franceză si wikipedia în română. Faţă de wikipedia 
portugheză unde singura operă majoră e considerată Os Romenos (1943), în 
wikipedia franceză sunt trecute chiar trei opere „principale” alese de cine ştie 
ce birocrat/administrator incult şi răuvoitor: Alături de Tratatul de istoria 
religiilor (Magnum opus publicat 1949) apare Mitul eternei reîntoarceri, tot 
din 1949, ultima operă „principală” fiind Mituri, vise şi misterii din 1957. Este 
(intenţionat?) omisă Istoria credinţelor şi ideilor religioase premiată (cu 
adevărat) de Academia Franceză în 1977 (informaţie existentă doar in 
wikipedia portugheză). In wikipedia spaniolă premiul Academiei Franceze 
este omis, în schimb e trecută premierea post-mortem a celor trei volume (A 
History of Religious Ideas) pentru că au sporit prestigiul Universităţii din 
Chicago. La spanioli (fişă consultată pe 20 aug. 2020) se poate citi că a fost 
membru a două academii occidentale (Academia Regală Belgiană şi Academia 
de Limbă şi literatură franceză, Bruxelles, 15 febr. 1977). 

4. vezi voi.: Mircea Eliade. Cahier de L'Heme, Paris, 1978, pp. 282-283. Pe 7 
iunie 2020, la emisiunea lui Regis Bumet de pe KTOTV, s-a vorbit despre 













„Verite, verites et fake news”. Din păcate a fost o emisiune care a ocolit 
problemele delicate ale temei alese, i.e. manipularea creierelor din secolul XX 
prin ideologiile regimurilor totalitare, de stânga şi de dreapta, primul fiind 
regimul totalitar comunist (1907-1989, căderea Cortinei de fier), al doilea fiind 
totalitarismul de dreapta care a durat câteva decenii în Germania si Italia, 
făcând de zece ori mai puţine victime omeneşti decât totalitarismul comunist 
care a avut cca 60 de milioane de victime (apud. Soljeniţîn). Vintilă Horia, 
primul scriitor nefrancez laureat al Premiului Goncourt, a publicat în 1978 
volumul Consideraciones sobre un mundo peor (tradus în italiană, 
Considerazioni su un mondo peggiore), pe tema spălării creierelor prin mass 
media oficială. Secolul XXI a continuat cu o mai mare eficienţă manipularea 
propagând şi prin internet noua ideologie a globalismului si a relativismului 
tuturor valorilor, inclusiv ateismul si dezinteresul pentru latura spirituală 
definitorie oricărui om. Teologul Henry de Lubac aprecia în opera eruditului 
savant Mircea Eliade (premiat de Academia Franceză) reala înţelegere a 
fenomenului religios. „Pour l'homme modeme, un long passage â travers des 
formes lointaines de cultures et de spiritualite peut etre pratiquement 
necessaire pour qu'il en vienne â redecouvrir sa propre tradition et â abdiquer 
cette suffisance qui lui a ferme l'intelligence” (Henri de Lubac, 8 juillet 1952, 
p.283). 

5. Azilele psihiatrice „cu caracter politic unde arestaţilor li se aplicau tratamente 
de RE-EDUCARE” ar fi fost în comunism „cel puţin 15” (vezi „Raportjul 
pentru condamnarea regimului politic comunist ca nelegitim şi criminal” 
propus de Sorin Hieşiu preşedintelui T. Băsescu, în Revista „22 plus”, Anul 
XIII, Nr. 188, 21 martie 2006, p. 3. 

6. Apologeţii progresului erau spulberaţi de filozoful Petre Ţuţea cu urmăroarele 
argumente: „Sunt proşti istoricizanţi care se consolează prin devenire. 

Devenim mai civilizaţi, nu? Sau mai culţi. Adică murim ca şi caprele, numai 
că e mare lucru că există Immanuel Kant, Descartes, Newton, mă rog, atâţia 
mari creatori de cultură. Dar există şi făuritorul de religie Cristos. 
Apologeţii devenirii nu iau în seamă acest lucru. Ei se îneacă în istorie” (vezi 
voi.: Isabela Vasiliu-Scraba, In labirintul răsfrângerilor. Nae Ionescu prin 
discipolii săi: Petre Ţuţea. Emil Cioran, C-tin Noica, Mircea Eliade, Mircea 
Vulcănescu şi Vasile Băncilă , Slobozia, 2000, ISBN 973-8134-05-6, p.25). 

